***Jegyzőkönyv***

***Készült Pilisszentiván község Német Nemzetiségi Önkormányzatának***

***2023. december 12-én 18.00 órakor megtartott üléséről***

***Jelen vannak:***

***Klencsák István elnök***

***Richolm Erik, képviselő***

***Szulimán-Koczó Dóra, képviselő***

***Dr. Peller György jegyző***

**Klencsák István**

A napirendek tárgyalása előtt köszönti az önkormányzat tagjait, és a jegyző urat.

1. ***napirendi pont: BGA-s pályázatokkal kapcsolatos döntések***

**Richolm Erik**

Ismerteti a határozati javaslatok tartalmát.

A képviselők vita nélkül, nyílt szavazással az első napirend ügyében egyhangúan, 3 igen szavazattal az alábbi határozatokat hozzák:

**49/2023.(XII.12.) sz. H a t á r o z a t**

Pilisszentiván Község Német Nemzetiségi Önkormányzata a 2023. áprilisában a Német Nemzetiségi Általános és Alapfokú Művészeti Iskola részére szervezett nemzetiségi naphoz kapcsolódó NKUL-KP-1-2023/1-000599 azonosítójú pályázat elszámolását a melléklet szerint elfogadja és felkéri a Pénzügyi Osztályt a pályázati összegből fennmaradt 39.725 Ft visszautalására a Bethlen Gábor Alapkezelő részére.

Felelős: Elnök

Határidő: értelemszerű

**50/2023.(XII.12.) sz. H a t á r o z a t**

Pilisszentiván Község Német Nemzetiségi Önkormányzata a 2023. nyarán a Német Nemzetiségi Általános és Alapfokú Művészeti Iskola diákjai számára szervezett német nemzetiségi nyári napközis táborhoz kapcsolódó NTAB-KP-1-2023/1-000072 azonosítójú pályázat elszámolását a melléklet szerint elfogadja és felkéri a Pénzügyi Osztályt a pályázati összegből fennmaradt 5.635 Ft visszautalására a Bethlen Gábor Alapkezelő részére.

Felelős: Elnök

Határidő: értelemszerű

**51/2023.(XII.12.) sz. H a t á r o z a t**

Pilisszentiván Község Német Nemzetiségi Önkormányzata a NKUL-KP-1-2023/1-000566 azonosítójú pályázat meg nem valósulása miatt felkéri a Pénzügyi Osztályt a 300.000 Ft-os támogatási összeg visszautalására a Bethlen Gábor Alapkezelő részére.

Felelős: Elnök

Határidő: értelemszerű

1. ***napirendi pont: Iskolai körzethatárral kapcsolatos döntés***

A képviselők vita nélkül, nyílt szavazással a második napirend ügyében egyhangúan, 3 igen szavazattal az alábbi határozatot hozzák:

**52/2023.(XII.12.) sz. H a t á r o z a t**

Pilisszentiván Község Német Nemzetiségi Önkormányzata a Pilisszentiváni Általános és Alapfokú Művészeti Iskola körzethatárával egyetért.

Felelős: Elnök

Határidő: értelemszerű

1. ***napirendi pont: Iskola igazgatói pályázattal kapcsolatos döntés***

A képviselők vita nélkül, nyílt szavazással a harmadik napirend ügyében egyhangúan, 3 igen szavazattal az alábbi határozatot hozzák:

**53/2023.(XII.12.) sz. H a t á r o z a t**

Pilisszentiván Község Német Nemzetiségi Önkormányzatának képviselő-testülete a Pilisszentiváni Német Nemzetiségi Általános Iskola és Alapfokú Művészeti Iskola főigazgatói álláshelyére pályázó Juhos – Kiss Eszter pályázatát megismerte. Kinevezését az alábbi okokból nem támogatja:

- pályázatában a zeneiskolai tervek kapják a döntő hangsúlyt;

- az általános oktatási tevékenységgel kapcsolatos elképzelései hiányosak, nem egyértelműek;

- a német nemzetiségi oktatási tevékenységgel kapcsolatos elképzelései nem egyértelműek;

- a nemzetiségi oktatással kapcsolatos igényfelméréssel önkormányzatunk nem ért egyet.

Felelős: Elnök

Határidő: értelemszerű

1. ***napirendi pont: Egyebek***

**Richolm Erik**

Elmondja, hogy a jubiláló kórus december 10-én megtartott adventi koncertje nagyon jól sikerült és a koncert utáni filmbemutatónak – mely filmet Gábeli Tamás készített és a kórus eddigi életútját mutatta be – szintén nagy sikere volt. Elmondja továbbá, hogy a dokumentumfilmmel kapcsolatosan kétnyelvű kis füzet, brossúra is készült és a film hamarosan on-line is elérhető lesz.

**Szulimán-Koczó Dóra**

Tájékoztatja a jelenlévőket, hogy a nemzetiségi önkormányzat által szervezett gyertyagyújtás is sikeres volt, az óvoda és az iskola is egy-egy nagyon kedves kis műsorral készült.

***Miután az ülésen több napirend, hozzászólás, kérdés, bejelentés nem volt Klencsák István elnök az ülést 18.25 órakor bezárta.***

***Klencsák István Richolm Erik***

***elnök jegyzőkönyv-hitelesítő***